ಪೊನ್ನಾಚಿ ಕಾಡಿನ ಮಧ್ಯೆ ಆಯಂಬುಲೆನ್ಸ್ನಲ್ಲೇ ಹೆರಿಗೆ : ತಾಯಿಮಗು ಸುರಕ್ಷಿತ ಕೆಲ ದಿನಗಳ ಹಿಂದೆಯಷ್ಟೇ ನಾಲ್ಕು ದಿನಗಳಲ್ಲಿ ಆಯಂಬುಲೆನ್ಸ್ನಲ್ಲೇ ಮೂರು ಹೆರಿಗೆಯಾಗಿರೋದು ಸುದ್ದಿಯಾಗಿತ್ತು. ಗ್ರಾಮಗಳಿಂದ ಆಸ್ಪತ್ರೆ ದೂರವಿರುವುದು, ಸರಿಯಾದ ರಸ್ತೆಗಳಿಲ್ಲದಿರುವುದು ಈ ಘಟನೆ ಮರುಕಳಿಸಲು ಕಾರಣವಾಗಿದೆ..ಚಾಮರಾಜನಗರ : ಇಂದು ಬೆಳಗ್ಗೆ ಮಲೆಮಹದೇಶ್ವರ ಬೆಟ್ಟದ ತಪ್ಪಲಿನಲ್ಲಿರುವ ಪೊನ್ನಾಚಿಯ ಕಾಡಿನ ಮಧ್ಯೆ ಆಯಂಬುಲೆನ್ಸ್ನಲ್ಲಿ ಗರ್ಭಿಣಿಯೊಬ್ಬರು ಮಗುವಿಗೆ ಜನ್ಮ ನೀಡಿದ್ದಾರೆ.ಪೊನ್ನಾಚಿ ಸಮೀಪದ ರಾಮೇಗೌಡನದೊಡ್ಡಿ ಗ್ರಾಮದ ಕಿರಣ್ ಎಂಬುವರ ಪತ್ನಿ ಕಾವ್ಯಾ ಅವರಿಗೆ ಇಂದು ಮುಂಜಾನೆ ಹೆರಿಗೆ ನೋವು ಕಾಣಿಸಿತ್ತು. ಮಾಹಿತಿ ಪಡೆದ 108 ಆಯಂಬುಲೆನ್ಸ್ ಸಿಬ್ಬಂದಿ ಬೆಳಗ್ಗೆ 7ರ ಸುಮಾರಿಗೆ ಗ್ರಾಮಕ್ಕೆ ತಲುಪಿದೆ. ಹೆರಿಗೆ ನೋವು ತೀವ್ರಗೊಂಡು ಕಾಡಿನಮಧ್ಯೆಯೇ ಕಾವ್ಯಾ ಗಂಡು ಮಗುವಿಗೆ ಜನ್ಮ ನೀಡಿದ್ದಾರೆ.ಸದ್ಯ, ತಾಯಿಮಗು ಸುರಕ್ಷಿತವಾಗಿದ್ದು ಆಯಂಬುಲೆನ್ಸ್ ಸಿಬ್ಬಂದಿ ಮಾದೇಶ್ ಮತ್ತು ಮಲ್ಲೇಶ್ ಕೌದಳ್ಳಿ ಎಂಬುವರು ಆಸ್ಪತ್ರೆಗೆ ತಾಯಿಮಗುವನ್ನು ದಾಖಲಿಸಿದ್ದಾರೆ. ಕೆಲ ದಿನಗಳ ಹಿಂದೆಯಷ್ಟೇ ನಾಲ್ಕು ದಿನಗಳಲ್ಲಿ ಆಯಂಬುಲೆನ್ಸ್ನಲ್ಲೇ ಮೂರು ಹೆರಿಗೆಯಾಗಿರೋದು ಸುದ್ದಿಯಾಗಿತ್ತು. ಗ್ರಾಮಗಳಿಂದ ಆಸ್ಪತ್ರೆ ದೂರವಿರುವುದು, ಸರಿಯಾದ ರಸ್ತೆಗಳಿಲ್ಲದಿರುವುದು ಈ ಘಟನೆ ಮರುಕಳಿಸಲು ಕಾರಣವಾಗಿದೆ.